MISERABLES-IV-WEB	Era casa, coma viem de díder, auie lèu es madeishi mòbles ancians qu’en temps deth president: eth nau logatari auie manat hèr quauques reparacions, en tot botar aciu e delà çò que mancaue, calades en pati, rajòles enes solèrs, gradons ena escala, huelhes en parc e veires enes hièstres, e darrèraments s’auie installat aquiu damb ua joeneta e ua sirventa vielha, sense cap rambalh, mèsalèu coma aqueth que se desvie que coma eth qu’entre en ua casa.